ช่อง 3 ส่งละครเฉลิมพระเกียรติ ชุด แสงทองส่องชีวิต ลงจออีกครั้ง
ละครเฉลิมพระเกียรติ ชุด แสงทองส่องชีวิต ผลิตโดย บรอดคาซท์ฯ ถูกนำเอามารีรันอีกครั้ง ให้คนไทยน้อมนำพระราชดำรัสมาใช้ และเพื่อน้อมรำลึกถึงพระมหากรุณาธิคุณ ยังคงอยู่ในความโศกเศร้าอาลัยกับการจากไปของศูนย์รวมใจไทยทั้งชาติ พระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร ,การนี้ทุกภาคส่วนต่างมีภารกิจที่แตกต่างกันไป เพื่อแสดงความอาลัยและน้อมรำลึกถึงพระมหากรุณาธิคุณของพระองค์ท่าน และในฐานะสื่อมวลชน ทางสถานีโทรทัศน์ไทยทีวีสีช่อง ๓ ก็ได้นำเอาละครชุด แสงทองส่องชีวิต ที่ผลิตโดย บริษัท บรอดคาซท์ ไทย เทเลวิชั่น จำกัด ที่เคยออกอากาศไปเมื่อในปี ๒๕๕๐ โดยครั้งนั้นได้ร่วมกับ สำนักงานคณะกรรมการวัฒนธรรมแห่งชาติ ซึ่งมีวัตถุประสงค์ในการจัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช มหิตลาธิเบศรรามาธิบดี จักรีนฤบดินทร สยามินทราธิราช บรมนาถบพิตร เนื่องในวโรกาสเป็นปีมหามงคลเฉลิมพระชนมพรรษา ๘๐ พรรษา,โดยละครโทรทัศน์เฉลิมพระเกียรติ ชุด แสงทองส่องชีวิต มีจำนวน ๙ ตอน ได้แก่ สุดสายป่าน, ความทรงจำในฤดูร้อน, ลุงบุญมี เสรี, ปาฏิหาริย์, เด็กวัด, ยุติธรรมในใจ, จะปิดทองหลังองค์พระปฏิมา, ทางลวง และทางเลือก ที่มีเนื้อหาในการส่งเสริมคุณธรรม จริยธรรม และรณรงค์ส่งเสริมให้คนไทยน้อมนำพระราชดำรัสของพระองค์ในโอกาสต่างๆ มาเป็นหลักคุณธรรมในการดำเนินชีวิต เพื่อก่อให้เกิดการอยู่ร่วมกันในสังคมอย่างสันติสุข,ทั้งนี้ ละครดังกล่าวได้รับเกียรติจาก ผู้กำกับที่มีชื่อเสียง ๙ ท่าน มากำกับการแสดง อาทิ คุณชนะ คราประยูร, คุณนนทรี นิมิตบุตร, คุณศรัณยู วงศ์กระจ่าง, คุณยุทธนา ลอพันธุ์ไพบูลย์, คุณโชติรัตน์ รักษ์เริ่มวงษ์ ที่สำคัญยังได้นักแสดงคุณภาพที่มีชื่อเสียง อาทิ นก สินจัย เปล่งพานิช, สรพงษ์ ชาตรี, อ๊อฟ พงษ์พัฒน์, นก ฉัตรชัย เปล่งพานิช, หยาดทิพย์ ราชปาล, โอม อัชชา นามปาน, ชาย ชาตโยดม หิรัญยัษฐิติ, อเล็กซ์ เรนเดล, ต่าย นัฐฐพนธ์, จ๊ะจ๋า พริมรตา และ อ้น สราวุธ เป็นต้น,จึงขอเชิญชวนประชาชนชาวไทยได้ติดตามชมละครโทรทัศน์เฉลิมพระเกียรติ ชุด แสงทองส่องชีวิต เพื่อสำนึกในพระมหากรุณาธิคุณที่ทรงมีต่อราษฎรทุกหมู่เหล่า และน้อมนำพระราชดำรัสมาเป็นหลักคุณธรรมในการดำเนินชีวิตสืบไป ซึ่งจะออกอากาศ ๒ ตอนแรก ในตอน สุดสายป่าน วันจันทร์ที่ ๒๔ ตุลาคม ๒๕๕๙ นำแสดงโดย สินจัย เปล่งพานิช, พิมพ์พรรณ ชลายนคุปต์, ทัศน์วรรณ เสนีย์วงศ์ และ ประกาศิต โบสุวรรณ เรื่องย่อ สายป่าน (นก สินจัย) เจ้าของโรงงานเซรามิกใหญ่ที่สืบทอดมาตั้งแต่รุ่นพ่อ เคร่งเครียดกับการทางาน เน้นผลงานและการยอมรับจากคนอื่น แต่ขาดความใส่ใจคนร่วมงาน จนวันหน่ึงก็ไม่มีใครท่ีอยู่ร่วมงานด้วย นอกจากคนเก่าแก่ที่ทำงานมาตั้งแต่รุ่นพ่อ จนสายป่านต้องเปลี่ยนแนวคิดในการทำงานใหม่ คือ มีความสนุกในการทำงาน และเน้นเรื่องความดี ปฏิบัติดีต่อเพื่อนร่วมงาน,ความทรงจำในฤดูร้อน ในวันอังคารที่ ๒๕ ตุลาคม ๒๕๕๙ นำแสดงโดย วาสนา สิทธิเวช, ทรงสิทธิ์ รุ่งนพคุณศรี, พิมพ์ผกา เสียงสมบุญ, จิรายุ ละอองมณี และ สุชาดา เช็คลีย์ เรื่องย่อ โทนี่ (เก้า จิรายุ) ถูกจิตรา (หมู พิมพ์ผกา) และวินัย (กบ ทรงสิทธิ์) เลี้ยงดูมา อย่างไม่พอเพียง ติดหรู ช่วยเหลือตัวเองไม่ได้ ไม่ค่อยมีน้ำใจ ทำให้เข้ากับคนอื่นไม่ได้ ในฤดูร้อนหนึ่ง จิตรา กับ วินัย ต้องไปดูงานต่างประเทศ จึงนำโทนี่มาฝากกับยายพริ้ม (วาสนา) ยายพริ้มจึงสอนการใช้ชีวิตอย่างพอเพียง การอยู่ร่วมกับผู้อื่นอย่างมีน้ำใจให้กับโทนี่ ในฤดูร้อนนั้นโทนี่จึงเปลี่ยนไปเป็นคนใหม่ที่เป็นท่ีรักและมีความสุข โดยละครชุดแสงทองส่องชีวิต จะออกอากาศเวลา ๒๐.๑๕ น. ทางไทยทีวีสีช่อง ๓ (ออริจินัล) และ ช่อง ๓ HD (ช่อง ๓๓)
ละครเฉลิมพระเกียรติ ชุด แสงทองส่องชีวิต ผลิตโดย บรอดคาซท์ฯ ถูกนำเอามารีรันอีกครั้ง ให้คนไทยน้อมนำพระราชดำรัสมาใช้ และเพื่อน้อมรำลึกถึงพระมหากรุณาธิคุณ พระบาทสมเด็จพระปรมินทรมหาภูมิพลอดุลยเดช 
แสงทองส่องชีวิต,ละครเทิดพระเกียรติ,ละครชุดเทิดพระเกียรติแสงทองส่องชีวิต,ละครเรื่องสุดส่ายป่าน,ละครเรื่องความทรงจำในฤดูร้อน,ละครเรื่องลุงบุญมี เสรี,ละครเรื่องปาฏิหาริย์,ละครเรื่องเด็กวัด,ละครเรื่องยุติธรรมในใจ,ละครเรื่องจะปิดทองหลังองค์พระแฏิมา,ละครเรื่องทางลวง,ละครเรื่องทางเลือก,ชนะ คราประยูร,อุ๋ย นนทรี นิมิตบุตร,ตั้ว ศรัณยู วงศ์กระจ่าง,ยุทธนา ลอพันธุ์ไพบูลย์,โชติรัตน์ รักษ์เริ่มวงษ์,ผู้กำกับละครเทิดพระเกียรติ,นก สินจัย เปล่งพานิช,สรพงษ์ ชาตรี,อ๊อฟ พงษ์พัฒน์,นก ฉัตรชัย เปล่งพานิช,หยาดทิพย์ ราชปาล,โอม อัชชา นามปาน,ชาย ชาตโยดม หิรัญยัษฐิติ,อเล็กซ์ เรนเดล,ต่าย ณัฐพล,จ๊ะจ๋า พริมรตา,อ้น สราวุธ,พิมพ์พรรณ ชลายนคุปต์,ทัศน์วรรณ เสนีย์วงศ์,ประกาศิต โบสุวรรณ,วาสนา สิทธิเวช,ทรงสิทธิ์ รุ่งนพคุณศรี,พิมพ์ผกา เสียงสมบุญ,เก้า จิรายุ ละอองมณี,สุชาดา เช็คลีย์,ข่าว,ละคร,บันเทิง,ไทยรัฐออนไลน์